Április 24-től részt vett a Yarmouth és Lowestoft elleni rajtaütésben, itt is az I. felderítő csoport csatacirkálóit támogatta. Utóbbiak 10 óra 55-kor hagyták el a Jade-torkolatot, a Nyílt-tengeri Flotta többi része 13:40-kor követte őket. A "Seydlitz" azonban aknára futott útközben, így vissza kellett vonulnia. A többi csatacirkáló gond nélkül haladt Lowestoft városa felé, mikor a Harwich Force cirkálóival találkoztak. Rövid tüzérségi párbaj után a britek meghátráltak. Brit tengeralattjárókat is jelentettek, ezért az I. felderítő csoport is visszavonult. Reinhard Scheer admirális, aki a brit flotta Scapa Flow-i kikötőjét őrizte, szintén ekkor tért vissza a biztonságosabb német vizekre. A "König" ezután ismét visszatért gyakorlatokra a Balti-tengerre, mint torpedógyakorlat Mecklenburg közelében.